Այն ժամանակ դժվար էր հավատալ, որ մարդկանց այդ փոքր խումբը հաջորդ օրերին կդառնա հազարներ, ովքեր կվանկարկեն «Միացու՛մ»: Արցախցիները «հրապարակայնության և վերակառուցման» շրջանում հավատացին փոփոխություններին և որոշեցին նորից բարձրացնել մայր Հայաստանի հետ վերամիավորման հարցը: Ղարաբաղյան շարժման այդ ռոմանտիկ շրջանում որևէ մեկը չէր էլ կարող պատկերացնել, որ ի պատասխան արցախցիների խաղաղ ցույցերի, որոնց սկզբում մասնակցում էին անգամ տեղի ադրբեջանցիները, Ադրբեջանը արյուն կթափի …